MVP พุ่งเกือบซิลลิ่ง! นิวไฮรอบ 3 เดือน รับผบห.คาดปีนี้เทิร์นอะราวด์
MVP พุ่งเกือบซิลลิ่ง! นิวไฮรอบ 3 เดือน รับผบห.คาดปีนี้เทิร์นอะราวด์ ล่าสุดอยู่ที่ 1.38 บาท บวก 0.17 บาท หรือ 14.05% มูลค่าซื้อขาย 8.30 ล้านบาท
MVP พุ่งเกือบซิลลิ่ง! นิวไฮรอบ 3 เดือน รับผบห.คาดปีนี้เทิร์นอะราวด์ ล่าสุดอยู่ที่ 1.38 บาท บวก 0.17 บาท หรือ 14.05% มูลค่าซื้อขาย 8.30 ล้านบาท
23 มิ.ย. 2563

ผู้สื่อข่าวรายางว่า ราคาหุ้น บริษัท เอ็ม วิชั่น จำกัด (มหาชน) หรือ MVP ล่าสุด ณ เวลา 15.13 น. อยู่ที่ 1.38 บาท บวก 0.17 บาท หรือ 14.05% สูงสุดที่ 1.39 บาท ต่ำสุดที่ 1.20 บาท ด้วยมูลค่าซื้อขาย 8.30 ล้านบาท โดยราคาหุ้น MVP ปรับตัวขึ้นสูงสุดในรอบ 3 เดือนนับตั้งแต่ราคาหุ้นอยู่ที่ระดับ 1.44 บาท เมื่อวันที่ 13 มี.ค.2563

ทั้งนี้ นายโอภาส เฉิดพันธุ์ ประธานกรรมการบริหาร MVP เปิดเผยว่า บริษัทมั่นใจว่าจะล้างขาดทุนสะสมที่เหลือราว 20 ล้านบาท ณ สิ้นไตรมาส 1/63 ให้หมดในปีนี้ ซึ่งเป็นไปตามแผนของบริษัทที่จะเทิร์นอะราวด์ในปี 63 แม้ว่าในครึ่งปีแรกจะได้รับผลกระทบจากการแพร่ระบาดโควิด-19 ทำให้การจัดบางกิจกรรมในช่วงไตรมาส 2/63 ต้องเลื่อนออกไป แต่หลังจากปัจจุบันภาครัฐได้คลายล็อกดาวน์มาถึงเฟส 4 แล้ว ทำให้สามารถกลับมาจัดกิจกรรมได้อีกครั้ง แม้จะมีข้อจำกัดของการเว้นระยะห่างทางสังคม (Social Distancing) ก็ตาม แต่บริษัทได้เตรียมรูปแบบการจัดงานแบบใหม่ควบคู่ไปกับช่องทางออนไลน์เข้ามาเสริม เพื่อป้องกันความเสี่ยงการแพร่ระบาดของเชื้อไวรัส-19 และเข้าถึงกลุ่มประชาชนที่ยังกังวลการติดเชื้อ พร้อมสามารถเข้าถึงประชาชนที่อยู่ต่างจังหวัดไม่สะดวกเดินทางมาร่วมงานได้
สำหรับแนวโน้มของผลการดำเนินงานในช่วงครึ่งปีหลังคาดว่าจะเห็นการกลับมาเติบโตที่โดดเด่น หลังจากช่วงครึ่งปีแรกอาจจะชะลอตัวลงไป เนื่องจากทั้งในไตรมาส 3/63 และไตรมาส 4/63 บริษัทจะเดินหน้าจัดงานอีเว้นท์อย่างต่อเนื่อง ประเดิมงานแรก เป็นงานประจำปีของ MVP คือ Thailand Mobile Expo 2020 ที่จะจัดขึ้นระหว่างวันที่ 2-5 ก.ค.63 ที่ไบเทค บางนา ซึ่งจะจัดควบคู่ไปกับช่องทางการขายออนไลน์บน Shopee และ Lazada เป็นครั้งแรก